KUZUELA IA LUNGU NI BIBIDIA
O Kuila o Jimbangi ja Jihova a Xikina Jezú?
O milongi iala ku luiji, ia-nda tu londekesa kiebhi o Jimbangi ja Jihova kiene mu zuela ni vizinhu jâ. Tu xinganeke Mbangi ia Jihova, dijina diê Thonhi ua tula ku dibhata dia diiala, dijina diê Timi.
TUA TOKALA KU XIKINA JEZÚ
Thonhi: Ua zekele kiebhi Timi. Nga sanguluka ku ku mona dingi.
Timi: N’eme uami nga sanguluka.
Thonhi: Nga ku bhekela Mulangidi ni Despertai! dia mbeji íii. Ua-nda uabhela kiavulu o ku a tanga.
Timi: Nga sakidila. Ua bhange kiambote uéza lelu mukonda nga mesena ku kuibhuidisa kima.
Thonhi: Kiambote, ihi?
Timi: Mazá nga kexile mu zuela ni koleka kami mu salu. Nga mu tangela o maka ala mu tumikanda tu ua ngi bhana. Maji muéne ua ngi tangela kuila ki ngi tokalele tu tanga o madivulu enhá, mukonda o Jimbangi ja Jihova ka xikina Jezú. O kuila kidi? Nga mu tangela kuila ngeji di kunda n’eie kioso ki ueji kuíza mu ngi kunda.
Thonhi: Nga sanguluka mu ku ngi tangela o maka enhá. Kima kiambote ua mu ta o maka enhá ni Mbangi ia Jihova. Mukonda se ua mesena kuijiia mu ihi mua xikina muthu, ku tokala ku mu ibhuidisa?
Timi: Kiene muene.
Thonhi: Ngi ku tangela kuila, o Jimbangi ja Jihova a xikina Jezú ni kidi kioso, mukonda tuejiia kuila phala ku bhuluka tua bhingi ku xikina Jezú.
Timi: Kiene ki nga kexile mu banza, maji kioso koleka kami kia ngi tangela kuila enu ki mu xikina Jezú, phata ia ngi kuata, eme nga mesenene kuijiia kiambote o maka enhá. Etu ué nuka tua zuelele o maka enhá.
Thonhi: O kuila ngi tena ku kulondekesa ibatulu mu Bibidia ilondekesa o valolo ia ku kala ni kixikanu kua Jezú? O Jimbangi ja Jihova ene mu kuatekesa athu avulu mu ukunji uâ ni ibatulu íii.
Timi: Ngi londekese.
Thonhi: Tu mateke ni ku tanga ihi ia zuela Jezú mu divulu dia Nzuá 14:6. Jezú ua kexile mu zuela ni poxolo jê. O Bibidia i zuela: “Jezú uixi: Eme ngi njila, ngi kidi, ngi muenhu. Kana muthu u bhixila kua Tata, ua kambe kuijila ko kuami.” Kala kilondekesa o velusu íii, kiebhi ki tu tena ku bhixila kua Tata?
Timi: Bhu kaxi ka Jezú.
Thonhi: Kiene muene. Kiki kiene kia xikina o Jimbangi ja Jihova ni muxima uoso. Ngi tangele: Mu kuijiia kuê kua lungu ni itumu ia Nzambi, o muthu kia samba, ua tokala u bhinga o ima mu dijina dia nanhi?
Timi: Mu dijina dia Jezú.
Thonhi: Kiene. Kiki kiene ki bhangesa kuila izuua ioso ki ngi samba, ima ioso ngi i bhinga mu dijina dia Jezú. Kiene uá kia bhanga o Jimbangi ja Jihova ku mundu uoso.
Timi: Nga sanguluka mu kuijiia o maka enhá.
Thonhi: O divulu dia mukua di tua tokala o ku tanga o divulu dia Nzuá 3:16. O velusu íii iala ni valolo ia dikota, saí athu a zuela kuila o velusu íii ilombolola o divulu dia Matesu, Marku, Luka ni Nzuá. Kiki kilombolola kuila se u katula o misoso ioso io soneke ia lungu ni muenhu ua Jezú ni ukunji uê mu ixi ni ku i ta mu velusu imoxi, tueji sola o velusu íii. Nga ku dióndo tanga o velusu íii.
Timi: Kiambote. I zuela: ‘Nzambi ua zola o mundu, katé kia suku mu ku bhana Mon’ê umoxi-élele, phala uoso u mu xikana muene, kafue, maji a kale ni muenhu ki uábhua.’
Thonhi: Nga sakidila. Ua tangele kiá o velusu íii?
Timi: Xe, athu ene mu i tumbula veji javulu, saí bhabha a i soneka mu matadi.
Thonhi: Athu avulu ejiia o velusu íii. Tu tale kiambote ihi ia zuela Jezú mu velusu íii: Muéne uambe kuila o henda ia Nzambi i bhangesa o athu ku kala ni muenhu ua kalelaku—maji ihi i tua tokala o ku bhanga?
Timi: Ku kala ni kixikanu.
Thonhi: Kiene muene. Ku xikina o Mona umoxi-élele, Jezú Kristu. Kienhiki mu mbandu 2 ia kadivulu kaka, ku nga ku bhekela—tu sanga-mu o kidi kiki kia kuila o kuxikina Jezú ku jikula o njila ia ku bhuluka. O kadivulu, O Mulangidi, a ka bhange phala ku “suínisa o kixikanu kua Jezú Kristu, uafú phala etu tu tambule o muenhu ua kalelaku, lelu muéne ua mu tumina kiá kala Sobha ia Utuminu ua Nzambi.”
Timi: Nga diuana, mbé io soneke muene mu madivulu menu kuila o Jimbangi ja Jihova a xikina Jezú?
Thonhi: Kiene.
Timi: Maji-phe mukonda diahi athu ene mu mi tangela kuila ki mu xikina kua Jezú?
Thonhi: Muala ima iavulu i bhangesa o athu kuzuela kiki. Saí bhabha, athu a zuela kiki mu ku kaiela athu a mukuá ene mu zuela kiki. Mba kiene kia di longo mu jingeleja jâ.
Timi: Nga mu xinganeka
Thonhi: Nange kiene.
Timi: Mukonda diahi muene mu zuela kiavulu ia lungu ni Jihova?
“EME NGA EJIDISA O DIJINA DIÉ”
Thonhi: Etu tu xikina kuila tua tokala ku tumbula o dijina dia Nzambi, Jihova
Timi: Nga mesena. ‘Eme nga ejidisa o dijina diê, hanji ngi d’ijidisa o dijina diê, hanji ngi d’ijidisa dingi, phala o henda i ua ngi zola na-iu eme, ni i kale mua ene, ni eme-muéne mua ene.’
Thonhi: Nga sakidila. Jezú uambe bhabha kuila uejidisile ku athu o dijina dia Nzambi. Mudiê, mukonda diahi Jezú ua bhange kiki?
Timi: Ki ngejiia.
Tua bhingi ku kala ni kixikanu kua Jezú phala tu bhuluke
Thonhi: Tu tange divulu diéngi phala tu mone se mukonda diahi muéne ua bhange kiki. O divulu dia Ikalakalu 2:21. Diambe: ‘Ki bhita kuma, uoso ua kola o dijina dia Ngana, u bhuluka.’ Kienhiki, ua-nda xikina n’eme kuila se phala ku bhuluka, o muthu ua bhingi ku kola o dijina dia Jihova, sé phata Jezú uejidile kiambote o kitumu kiki.
Timi: Kiene muene.
Thonhi: Kienhiki, o ubhulukilu ua akaiedi’ê kiene kia bhangesa Jezú ku mesena kuila ene ejiie o dijina dia Nzambi ni ku di tumbula. Kiki kiene ué ki tu bhangesa kuzuela ia lungu ni Jihova veji javulu. Tu mona kuila kima kia valolo ku ijidisa o dijina dia Nzambi ku athu phala ene uá a di tule ku akuâ.
Timi: Maji né muene se athu kejiia o dijina dia Nzambi mba a di tumbula, ene ejiia kuila a mu zuela o Nzambi ia kidi.
Thonhi: Nange kiene. Mu ku tu tangela o dijina diê, Nzambi ua mu tu jikula o njila phala tu mu zukame dingi.
Timi: Kiki kilombolola ihi?
Thonhi: Xinganeka: Etu ki tu bhingile kuijiia o dijina dia Mozé. Tua tokalele ku mu ijiia ngó kala o diiala dia jikula o Kalunga ka Kusuka mba o diiala dia tambula kua Nzambi o Dikuinhi dia Ijila. Kiene kimoxi ué ni Noué
Timi: Kiene.
Thonhi: Maji Nzambi ua bhangesa kuila tuijiia o majina a athu enhá. Mukonda o kuijiia o majina mâ, ku bhangesa o misoso iâ ku kala dingi ia kidi. Sumbala nuka tua di sangele ni Mozé, Noué ni Jezú, o kuijiia o majina mâ ku tu kuatekesa ku mona kuila o mala enhá akexile muene ku muenhu.
Timi: Nuka nga banzele kiki, maji ua lungu’ê muene!
Thonhi: Kiki kiene ué ki bhangesa o Jimbangi ja Jihova ku tumbula veji javulu o dijina dia Nzambi. Tua mesena ku kuatekesa o athu ku kala ni kixikanu kua Jihova Nzambi ni ku mu mona kala muthu ua kidi a tena ku bhanga nê ukamba. Maji tuejiia ué o kididi kia dikota kia Jezú mu ubhulukilu uetu. Tu tange dingi mu Bibidia kibatulu ki tu kuatekesa ku tendela o diba didi.
Timi: Kiambote.
Thonhi: Mu dimatekenu tua tange o divulu dia Nzuá 14:6. Jezú uambe kuila muéne ‘o njila, o kidi ni muenhu.’ Tu vutuke mu dimatekenu dia kibatulu kiki, Nzuá 14:1. Nga ku dióndo tanga o divulu didi.
Timi: Kiambote. Di zuela: “Dielelenu Nzambi; eme uami ngi dielelienu.”
Thonhi: Nga sakidila. O kuila kiki kilombolola kuila etu tu sola se tu xikina Jezú mba Jihova?
Timi: Kana. Jezú uambe kuila tua bhingi tu xikina kiiadi kiâ.
Thonhi: Kiene muene. Ngejiia kuila eie u xikina kuila ki ku bhingi ngó kuzuela kuila ngala ni kixikanu kua Nzambi ni kua Jezú. O uendelu uetu ua tokala ulondekesa kuila, etu tuala ni kixikanu kua ene.
Timi: Kiene muene.
Thonhi: Maji kiebhi o muthu kia londekesa kuila uala ni kixikanu kia kidi kua Nzambi ni kua Jezú? Tu tena kuzuela o maka enhá kizuua kiéngi. *
Timi: Nga-nda ku kingila.
Eie uala ni kibhuidisu kia lungu ni Bibidia, iu ua mesena kikuatekesu? Ua mesena kuijiia dingi ia lungu ni ilongesu mba ni maukexilu a Jimbangi ja Jihova? Se kiene, ku kale ni hele ia kuibhuidisa Mbangi ia Jihova. O Mbangi ia Jihova ua-nda sanguluka ku ku jimbuluila o maka enhá.
^ kax. 60 Phala kuijiia dingi, tanga o Kibatulu 12 kia divulu, Mu Kidi Ihi i Longa o Bibidia?, a di bhange ku Jimbangi ja Jihova. A tena ku di katula ué mu jw.org/kmb.
kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn kmb_Latn